[ՀՀ Արագածոտնի մարզպետ Սերգեյ Մովսիսյանի շնորհավորական ուղերձը Սոցիալական աշխատողի օրվա առիթով](http://aragatsotn.mtad.am/files/docs/62401.docx)

Նոյեմբերի 4-ը Հայաստանի Հանրապետությունում նշվում է որպես Սոցիալական աշխատողի օր։

Շնորհավորում եմ սոցիալական ոլորտի բոլոր աշխատակիցներին։

Մասնագիտական այս տոնի կապակցությամբ ուզում եմ ընդգծել, որ սոցիալական աշխատողի դերակատարումը հասարակության առաջընթացի գործում շատ մեծ է, և նրա աշխատանքի շնորհիվ է, որ յուրաքանչյուր քաղաքացի, անկախ սոցիալական կարգավիճակից, իրեն հասարակության լիիրավ անդամ է զգում։

Սոցիալական ոլորտի հարգելի՛ աշխատակիցներ, դուք պետականամետ գործունեություն եք իրականացնում և ամենօրյա ձեր սրտացավ ու նվիրված աշխատանքով նպաստում եք մեր հասարակության, մեր պետության զարգացմանը։

Մաղթում եմ, որ անհատի սոցիալական վիճակի բարելավմանը, հասարակության խոցելի խմբերի խնդիրների լուծմանն ուղղված պատասխանատու աշխատանքում ձեզ միշտ ուղեկից լինի ողջախոհությունն ու հաջողությունը։

 ՀՀ Արագածոտնի մարզպետ

 Սերգեյ Մովսիսյան